Ázijská olympijská rada

Ázijská olympijská rada (, skr. OCA) je ázijská športová organizácia, ktorá združuje národné olympijské výbory ázijských štátov. Rada bola založená v roku 1982 a združuje 45 národných olympijských výborov. Sídli v meste Kuvajt City, v Kuvajte a jej prezidentom je od roku 1991 Kuvajťan Ahmad al-Fahd al-Sabah. Jej hlavným cieľom je propagácia a šírenie olympijských princípov v Ázii. Rovnako usiluje o rozvoj športu medzi mladými Ázijčanmi a presadzuje medzinárodné uznanie, priateľstvo a mier prostredníctvom športu. OCA je jednou z piatich členských kontinentálnych výborov Medzinárodného olympijského výboru (MOV).

 Dejiny 
Ešte pred OCA vznikla v roku 1949 Ázijská atletická federácia, ktorá sa neskôr premenovala na Federáciu Ázijských hier (AGF). Mala za cieľ organizovať Ázijské hry. Keďže nemala trvalé ústredie, cestovala do každého dejiska hier. Vzhľadom k rozvoju cieľov a vývoju potrieb federácie padlo rozhodnutie zmeniť jej pravidlá a ústavu, čoho dôsledkom bolo rysovanie sa budúceho kontinentálneho olympijského výboru.

Rozhodnutie o vytvorení Ázijskej olympijskej rady vzniklo počas zasadnutia Federácie Ázijských hier 26. novembra 1981 v indickom Naí Dillí, na ktorom bola prijatá a schválená ústava a pravidlá. Jej realizácia bola naplánovaná po Ázijských hrách v roku 1982 v Naí Dillí. Rada bola oficiálne založená 16. novembra 1982 v Naí Dillí a bola zložená z 34 ázijských národných olympijských výborov. Jej najmladším členom sa v roku 2003 stal Východný Timor.

 Členské krajiny 
Krajina  Národný výbor  Vznik  Vstup do MOV  www Afghanistan National Olympic Committee  1935  1936  www  Bahrain Olympic Committee  1978  1979  www  Bangladesh Olympic Association 1979  1980  www  Bhutan Olympic Committee 1983  1984  www Brunei Darussalam Majlis Olimpik Nasional 1984  1984  www Žōngguó Àolínpǐkè Wěiyuánhuì 1910  1979  www Olimpikong Komite nin Filipinas 1911  1929  www Sports Federation and Olympic Committee of Hong Kong 1950  1951  www Indian Olympic Association 1927  1927  www  Komite Olahraga Nasional Indonesia 1946  1952  www  National Olympic Committee of Iraq 1948  1948  www National Olympic Committee of Iraq 1900  1947  www Nippon Orinpikku Iinkai 1911  1912  www Yemen Olympic Committee 1971  1981  www  Jordan Olympic Committee 1957 1963  www National Olympic Committee of Cambodia 1983  1994  www Qatar Olympic Committee 1979  1980  www Nacionalnij olimpijskij komitet Resbubliki Kazachstan 1990  1993  www  Nacionalnij olimpijskij komitet Kyrgijskoj Resbpuliki 1991  1993  www Olympic Committee of the Democratic People's Republic of Korea 1953  1979   Korean Olympic Committee 1946  1947  www  Kuwait Olympic Committee 1957  1966  www  National Olympic Committee of Lao 1975  1979  www Lebanese Olympic Committee 1946  1947  www  Comité Olímpico e Desportivo de Macau 1987  -  www Majlis Olimpik Malaysia 1953  1954  www Maldives Olympic Committee 1985  1985  www Myanmar Olympic Committee 1947  1947  www  Mongolyn Undjasnij Olympijn Choroo 1956  1962  www Nepal Olympic Committee 1962  1963  www  Oman Olympic Committee 1982  1982  www  Pakistan Olympic Association 1948  1948  www Palestine Olympic Committee 1931  1995  www  Saudi Arabian Olympic Committee 1964  1965  www  Singapore National Olympic Council 1947  1948  www United Arab Emirates National Olympic Committee 1979  1980  www  National Olympic Committee of Sri Lanka 1937  1937  www Syrian Olympic Committee 1948  1948  www  Nacionalnij olimpijskij komitet Resbubliki Tadžikistan 1992  1993  www Žōnghuá Táiběi Àolínpǐkè Wěiyuánhuì 1960  1960  www  National Olympic Committee of Thailand 1948  1950  www  Nacionalnij olimpijskij komitet Turkmenistana 1990  1993   Nacionalnij olimpijskij komitet Uzbekistana 1992  1993  www Uỷ ban Olympic Việt Nam 1976  1979  www Comitê Olímpico Nacional de Timor-Leste 2003  2003  

 Stále výbory 
OCA vytvorila nasledovné stále výbory za účelom poskytovania poradenstva Valnému zhromaždeniu, Výkonnej rade alebo prezidentovi: 

 Výbor športovcov
 Kultúrny výbor
 Finančný výbor
 Lekársky výbor
 Športový výbor
 Informačný a štatistický výbor
 Mediálny výbor
 Výbor pravidel

 Výbor športu pre všetkých
 Výbor pre životné prostredie
 Výbor ženského športu
 Poradenský výbor
 Koordinačný výbor
 Výbor mier prostredníctvom športu
 Výbor pre medzinárodné vzťahy
 Výbor pre vzdelávanie

 Podujatia 
Seniori 
 Ázijské hry
 Ázijské halové hry
 Ázijské zimné hry  
 Ázijské plážové hry  

Mládež 
 Ázijské hry mládeže 
 Ázijské zimné hry mládeže 
 Ázijské univerzitné hry 

 Referencie 

 Projekty 

 Externé odkazy 
 Oficiálna stránka OCA  
 Kontinentálne výbory na stránke Asociácie národných olympijských výborov //

Olympiáda
Kategória:Ázijské hry
Kategória:Organizácie založené v 1982